
[bookmark: _GoBack]«Әмбебап банк лицензиясы бар банктің, ислам банкінің, Қазақстан Республикасының бейрезидент банкі филиалының және Қазақстан Республикасының бейрезидент ислам банкі филиалының цифрлық қаржы активтерімен мәмілелер жасасу қағидаларын бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 28 сәуірдегі № 87 және Қазақстан Республикасы Ұлттық Банкі Басқармасының 2026 жылғы 29 сәуірдегі № 50 бірлескен қаулысына өзгеріс енгізу туралы» Қазақстан Республикасы Қаржы нарығын реттеу және дамыту агенттігі Басқармасының және Қазақстан Республикасы Ұлттық Банкі Басқармасының бірлескен қаулысының жобасына (бұдан әрі – Жоба) 
ТҮСІНДІРМЕ ЖАЗБА


1. 1. Әзірлеуші мемлекеттік органның атауы.
Қазақстан Республикасының Қаржы нарығын реттеу және дамыту агенттігі және Қазақстан Республикасы Ұлттық Банкі.
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
Жоба банктерге мәмілелер жасасуға рұқсат етілген қамтамасыз етілген цифрлық қаржы активтерінің базалық активтеріне қойылатын талаптарды жетілдіру және біріздендіру мақсатында әзірленді.
Жобада жаңа реттеушілік талаптарды енгізбестен, Қазақстан Республикасы Қаржы нарығын реттеу және дамыту агенттігі Басқармасының 2026 жылғы 20 сәуірдегі № 72 қаулысымен бекітілген Банктің, бейрезидент-банк филиалының инвестициялық қызметті жүзеге асыру қағидаларының 7 және 8-тармақтарына сілтеме жасайтын норманы белгілеу арқылы қамтамасыз етілген цифрлық қаржы активтерінің базалық активтеріне қойылатын қайталанатын талаптарды алып тастау көзделеді.
Жобаны қабылдау нормативтік талаптардың қайталануын болдырмауға, құқықтық реттеудің үйлесімділігін қамтамасыз етуге және тиісті қаржы құралдарына қойылатын талаптарға кейіннен өзгерістер енгізуді жеңілдетуге мүмкіндік береді.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жобаны қабылдау мемлекеттік бюджеттен қаржылай қаражатты бөлуді талап етпейді.
4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау теріс әлеуметтік-экономикалық, құқықтық және (немесе) өзге де салдарға әкелмейді, сондай-ақ ұлттық қауіпсіздікті қамтамасыз етуге теріс әсер етпейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.
Жобада жаңа реттеушілік талаптарды енгізбестен, Банктің, бейрезидент-банк филиалының инвестициялық қызметті жүзеге асыру қағидаларында көзделген қамтамасыз етілген цифрлық қаржы активтерінің базалық активтеріне қойылатын талаптарға сілтеме жасайтын норманы белгілеу көзделеді.
Жобаны қабылдау нормативтік талаптардың қайталануын болдырмауға және Жоба қолданысқа енгізілген күннен бастап банктердің цифрлық қаржы активтерімен операцияларын бірыңғай құқықтық реттеуді қамтамасыз етуге мүмкіндік береді.
6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.
Талап етілмейді.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Жеке кәсіпкерлік субъектілері шығындарының төмендеуін және (немесе) ұлғаюын көздемейді.




